ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

.... 2019 թվականի N ..... – Ն

ՄԱՐԴՈՒ ԿՅԱՆՔԻՆ ԵՎ (ԿԱՄ) ՇՐՋԱԿԱ ՄԻՋԱՎԱՅՐԻՆ ՎՏԱՆԳ ՍՊԱՌՆԱՑՈՂ (ՎՏԱՆԳԱՎՈՐ ՆՅՈՒԹԵՐ ՊԱՐՈՒՆԱԿՈՂ) ԷՆԵՐԳԱԱՐԴՅՈՒՆԱՎԵՏ ՍԱՐՔԵՐԻ, ՍԱՐՔՎԱԾՔՆԵՐԻ ԵՎ ԱՐՏԱԴՐԱՆՔԻ ՑԱՆԿԸ ՍԱՀՄԱՆԵԼՈՒ ՄԱՍԻՆ

Ղեկավարվելով «Էներգախնայողության և վերականգնվող էներգետիկայի մասին» Հայաստանի Հանրապետության օրենքի 8-րդ հոդվածի 2-րդ մասով՝ ՀՀ կառավարությունը ***որոշում է.***

1. Սահմանել մարդու կյանքին և (կամ) շրջակա միջավայրին վտանգ սպառնացող (վտանգավոր նյութեր պարունակող) էներգաարդյունավետ սարքերի, սարքվածքների և արտադրանքի ցանկը՝ համաձայն հավելվածի:

2. Սույն որոշումն ուժի մեջ է մտնում պաշտոնական հրապարակման օրվան հաջորդող քսաներորդ օրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**Հավելված**

**Հայաստանի Հանրապետության կառավարության**

 **2019 թվականի -ի N -Ն**

**ՑԱՆԿ**

**ՄԱՐԴՈՒ ԿՅԱՆՔԻՆ ԵՎ (ԿԱՄ) ՇՐՋԱԿԱ ՄԻՋԱՎԱՅՐԻՆ ՎՏԱՆԳ ՍՊԱՌՆԱՑՈՂ (ՎՏԱՆԳԱՎՈՐ ՆՅՈՒԹԵՐ ՊԱՐՈՒՆԱԿՈՂ) ԷՆԵՐԳԱԱՐԴՅՈՒՆԱՎԵՏ ՍԱՐՔԵՐԻ, ՍԱՐՔՎԱԾՔՆԵՐԻ ԵՎ ԱՐՏԱԴՐԱՆՔԻ**

1. Հեռուստացույց (որը պարունակում է սնդիկի և կապարի պարունակությամբ բաղադրանյութեր)

2. Սառնարան/սառցարան, սառցարան (որոնք պարունակում են օզոնային շերտը քայքայող նյութեր, այդ թվում՝ խառնուրդներ, ինչպես նաև հիդրոֆտորածխածիններ)

3. Օդորակիչներ ու օդակարգավորման այլ սարքավորումներ (որոնք պարունակում են օզոնային շերտը քայքայող նյութեր, այդ թվում՝ խառնուրդներ, ինչպես նաև հիդրոֆտորածխածիններ)

4. Վոլֆրամային հալոգենային լամպեր

5. Լյումինեսցենտային երկցոկոլ և միացոկոլ կոմպակտ (ԿԼԼ) լամպեր

6. Սնդիկի պարունակությամբ գազապարպման էլեկտրական լամպեր

7. Բարձր և ցածր ճնշման նատրիումային գազապարպման լամպեր

8. Հալոիդներ և այլ գազեր պարունակող գազապարպման լամպեր

**ՀԻՄՆԱՎՈՐՈՒՄ**

«ՄԱՐԴՈՒ ԿՅԱՆՔԻՆ ԵՎ (ԿԱՄ) ՇՐՋԱԿԱ ՄԻՋԱՎԱՅՐԻՆ ՎՏԱՆԳ ՍՊԱՌՆԱՑՈՂ (ՎՏԱՆԳԱՎՈՐ ՆՅՈՒԹԵՐ ՊԱՐՈՒՆԱԿՈՂ) ԷՆԵՐԳԱԱՐԴՅՈՒՆԱՎԵՏ ՍԱՐՔԵՐԻ, ՍԱՐՔՎԱԾՔՆԵՐԻ ԵՎ ԱՐՏԱԴՐԱՆՔԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. Անհրաժեշտությունը

Սույն նախագծի ընդունման անհրաժեշտությունը պայմանավորված է «Էներգախնայողության և վերականգնվող էներգետիկայի մասին» Հայաստանի Հանրապետության օրենքի 8-րդ հոդվածի 2-րդ մասով:

1. Ընթացիկ իրավիճակը և խնդիրները.

էներգաարդյունավետ սարքերը, սարքվածքները և արտադրանքն իրենց էներգաարդյունավետ օգտագործմանը զուգահեռ կարող են կրել նաև մարդու կյանքին և (կամ) շրջակա միջավայրին վտանգ սպառնացող գործոն(վտանգավոր նյութեր):

1. Տվյալ բնագավառում իրականացվող քաղաքականությունը

Տվյալ բնագավառում իրականացվող քաղաքականությունը պայմանավորված է «Էներգախնայողության և վերականգնվող էներգետիկայի մասին» Հայաստանի Հանրապետության օրենքով (այսուհետ՝ Օրենք) կարգավորվող պահանջների իրականացմամբ և արդիականացմամբ: Էներգախնայողության իրականացման և վերականգնվող էներգետիկայի զարգացման ոլորտում իրականացվող պետական քաղաքականությունն ուղղված է ՀՀ տնտեսական և էներգետիկ անկախության ամրապնդմանը, ՀՀ տնտեսական և էներգետիկ անվտանգության, էներգետիկ համակարգի հուսալիության աստիճանի բարձրացմանը, էներգախնայողությունը և վերականգնվող էներգետիկայի զարգացումը խթանող նոր արտադրությունների ստեղծմանը և ծառայությունների կազմակերպմանը, շրջակա միջավայրի, մարդու առողջության վրա տեխնածին ազդեցության նվազեցմանը:

1. Կարգավորման նպատակը և բնույթը

Հաշվի առնելով այն, որ էլեկտրատեխնիկայի և ռադիոէլեկտրոնիկայի արտադրատեսակների մեջ էներգաարդյունավետության բարձր ցուցանիշների ստացման նպատակով օգտագործվում են վտանգավոր նյութեր, անհրաժեշտություն է առաջացել ապահովել դրանց հետևելիությունը՝ հստակ սահմանելով այդ սարքերի և սարքվածքների ցանկը:

1. Նախագծի մշակման գործընթացում ներգրավված ինստիտուտները և անձինք

ՀՀ էկոնոմիկայի նախարարի ս.թ. հունիսի 5-ի թիվ 361-Ա հրամանի համաձայն ստեղծված աշխատանքային խմբի մասնակիցներ:

1. Ակնկալվող արդյունքը

Հայաստանի Հանրապետությունում առավել տարածված, վտանգավոր նյութեր պարունակող էներգաարդյունավետ սարքավորումների հստակ սահմանում և ցանկում ներառված արտադրանքի նկատմամբ համապատասխան աշխատակարգի ընդունում:

1. Այլ տեղեկություններ (եթե այդպիսիք առկա են)

Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

«ՄԱՐԴՈՒ ԿՅԱՆՔԻՆ ԵՎ (ԿԱՄ) ՇՐՋԱԿԱ ՄԻՋԱՎԱՅՐԻՆ ՎՏԱՆԳ ՍՊԱՌՆԱՑՈՂ (ՎՏԱՆԳԱՎՈՐ ՆՅՈՒԹԵՐ ՊԱՐՈՒՆԱԿՈՂ) ԷՆԵՐԳԱԱՐԴՅՈՒՆԱՎԵՏ ՍԱՐՔԵՐԻ, ՍԱՐՔՎԱԾՔՆԵՐԻ ԵՎ ԱՐՏԱԴՐԱՆՔԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ

1. Այլ իրավական ակտերում փոփոխությունների և/կամ լրացումների անհրաժեշտությունը.

Բացակայում է:

1. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

1. Այլ տեղեկություններ (եթե այդպիսիք առկա են)

Չկան

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

ԻՐԱՎԱԿԱՆ ԱԿՏԻ ՆԱԽԱԳԾՄԱՆԸ ԵՎ ՔՆՆԱՐԿՄԱՆԸ ՀԱՍԱՐԱԿՈՒԹՅԱՆ ՄԱՍՆԱԿՑՈՒԹՅԱՆ ՄԱՍԻՆ

1. Հասարակությանը նախագծի վերաբերյալ իրազեկումը

 Չի իրականացվել:

1. Հասարակության մասնակցությունը նախագծմանը և/կամ քննարկումներին

 Չի եղել:

1. Այլ տեղեկություններ (եթե այդպիսիք առկա են)

 Չկան:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ՏԵՂԵԿԱՆՔ**

«ՄԱՐԴՈՒ ԿՅԱՆՔԻՆ ԵՎ (ԿԱՄ) ՇՐՋԱԿԱ ՄԻՋԱՎԱՅՐԻՆ ՎՏԱՆԳ ՍՊԱՌՆԱՑՈՂ (ՎՏԱՆԳԱՎՈՐ ՆՅՈՒԹԵՐ ՊԱՐՈՒՆԱԿՈՂ) ԷՆԵՐԳԱԱՐԴՅՈՒՆԱՎԵՏ ՍԱՐՔԵՐԻ, ՍԱՐՔՎԱԾՔՆԵՐԻ ԵՎ ԱՐՏԱԴՐԱՆՔԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Սույն որոշման ընդունումը Պետական բյուջեում կամ տեղական ինքնակառավարման մարմինների բյուջեների վրա ծախսերի և եկամուտների էական ավելացում կամ նվազեցում չի առաջացնում:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ

**ԱՄՓՈՓԱԹԵՐԹ**

**«Մարդու կյանքին և (կամ) շրջակա միջավայրին վտանգ սպառնացող (վտանգավոր նյութեր պարունակող) էներգաարդյունավետ սարքերի ցանկը սահմանելու մասին» Հայաստանի Հանրապետության կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների**

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը¸Գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխությունները |
|  | 1 | 2 | 3 | 4 |
| 1. | ՀՀ առողջապահության նախարար[05/16831-19](http://mul.mineconomy.gov.am/tasks/doc.php?out=0&id=199200) ՀՀ առ 2019-07-17 | Առաջարկություններ և առարկություններ չկան |  |  |
| 2. | ՀՀ ֆինանսների նախարար[05/16750-19](http://mul.mineconomy.gov.am/tasks/doc.php?out=0&id=199119) ՀՀ առ 2019-07-17 | Առաջարկություններ և առարկություններ չկան |  |  |
| 3. | ՀՀ կրթության, գիտության, մշակույթի և սպորտի նախարար[05/16641-19](http://mul.mineconomy.gov.am/tasks/doc.php?out=0&id=199010) առ, 2019-07-16 | Առաջարկություններ և առարկություններ չկան |  |  |
| 4,  | ՀՀ տարածքային կառավարման և ենթակառուցվածքների նախարար[01/16754-19](http://mul.mineconomy.gov.am/tasks/doc.php?out=0&id=199123) ՀՀ առ 2019-07-17 | 1. Հաշվի առնելով, որ Նախագծով հաստատվող ցանկում առկա են կրկնվող անվանատեսակներ, առաջարկում ենք նշված ցանկը շարադրել հետևյալ խմբագրությամբ. «1. Հեռուստացույց (որը պարունակում է սնդիկի և կապարի պարունակությամբ բաղադրանյութեր),2. Սառնարան/սառցարան, սառցարան (որոնք պարունակում են օզոնային շերտը քայքայող նյութեր, այդ թվում՝ խառնուրդներ, ինչպես նաև հիդրոֆտորածխածիններ),3. Օդորակիչներ ու օդակարգավորման այլ սարքավորումներ (որոնք պարունակում են օզոնային շերտը քայքայող նյութեր, այդ թվում՝ խառնուրդներ, ինչպես նաև հիդրոֆտորածխածիններ), 4. Վոլֆրամային հալոգենային լամպեր, 5. Լյումինեսցենտային երկցոկոլ և միացոկոլ կոմպակտ (ԿԼԼ) լամպեր 6. Սնդիկի պարունակությամբ գազապարպման էլեկտրական լամպեր,7. Բարձր և ցածր ճնշման նատրիումային գազապարպման լամպեր,8. Այլ գազապարպման լամպեր, որոնք պարունակում են հալոիդներ և այլ գազեր:» :2. Նախագծի հիմնավորման 6-րդ կետն առաջարկում ենք շարադրել հետևյալ խմբագրությամբ՝ «Հայաստանի Հանրապետությունում առավել տարածված, վտանգավոր նյութեր պարունակող էներգաարդյունավետ սարքավորումների հստակ սահմանում և ցանկում ներառված արտադրանքի նկատմամբ համապատասխան աշխատակարգի ընդունում»: | Ընդունվել է: Ընդունվել է: | Ցանկը խմբագրվել է:6-րդ կետը խմբագրվել է: |
| 5. | ՀՀ աշխատանքի և սոցիալական հարցերի նախարարԶԲ//12734-2019 առ 2017-07-17 | 1. Նախագծի հավելվածի 5-րդ կետի «Ցերեկային լույսի լամպ» արտահայտությունը առաջարկում ենք փոխարինել՝ «Ֆլուորեսցենտ լամպ,» արտահայտությամբ։
2. Առաջարկում ենք միավորել նախագծի հավելված 6-րդ կետի՝ «Սնդիկի պարունակությամբ էլեկտրական լամպ» և 10-րդ կետի՝ «Սնդիկ պարունակող լամպեր» արտահայտությունները։
3. Եթե նախագծի 8-րդ կետի «Գազի լամպ» արտահայտու թյամբ նախատեսված է գազային հումքով (մեթան, բութան, պրոպան և այլն) շարժական լամպի տեսակը, որը հիմնականում օգտագործվում են տուրիստական ոլորտում, հարց է առաջանում այդ տիպի լամպերի էներգաարդյունավետության առկայության մասով։ Եթե, գազի լամպը վերաբերում է էներգախնայող ու գազային միջավայր պարունակող լամպերին, առաջարկում ենք դիտարկել ցանկում այս իմաստով հնարավոր կրկնություններ։
4. Առաջարկում ենք դիտարկել նաև ուլտրամանուշակագույն լույսի աղբյուր հանդիսացող լամպերը։
 | Կարծիքն ամբողջությամբ ընդունվել է: | Ցանկը խմբագրվել է ներկայացված կարծիքներին համապատասխան: |
| 6. | ՀՀ բարձր տեխնոլոգիական արդյունաբերության նախար 01/18.1/8369-19 առ 2019-07-18 | Ի պատասխան Ձեր 2019 թվականի հուլիսի 10-ի թիվ 01/12.2/6202-19 գրության՝ ՀՀ կառավարության Մարդու կյանքին և (կամ) շրջակա միջավայրին վտանգ սպառնացող (վտանգավոր նյութեր պարունակող) էներգաարդյունավետ սարքերի ցանկը սահմանելու մասին որոշման նախագծի վերաբերյալ առաջարկություններ չունեմ, հաշվի առնելով այն հանգամանքը, որ ՀՀ բարձր տեխնոլոգիական արդյունաբերության նախարարությունը մարդու կյանքին և (կամ) շրջակա միջավայրին վտանգ սպառնացող (վտանգավոր նյութեր պարունակող) էներգաարդյունավետ սարքերի վերաբերյալ հետազոտություն չի իրականացրել: |  |  |
| 7. | ՀՀ շրջակա միջավայրի նախարար1/09/11790-19 առ 2017-07-19 | Մարդու կյանքին և (կամ) շրջակա միջավայրին վտանգ սպառնացող (վտանգավոր նյութեր պարունակող) էներգաարդյունավետ սարքերի, սարքվածքների և արտադրանքի ցանկը սահմանելու մասին Կառավարության որոշման նախագծի վերաբերյալ, շրջակա միջավայրի նախարարությունն առաջարկում է. 1) նախագծի հավելվածի 5-րդ կետում «Ցերեկային լույսի լամպ» բառերը փոխարինել «Լյումինեսցենտային լամպեր» բառերով,1. նախագծի հավելվածից հանել 6-րդ կետը, քանի որ սնդիկ պարունակող լամպերն արդեն ներառված են հավելվածի 10-րդ կետում։
 | Կարծիքն ամբողջությամբ ընդունվել է: | Ցանկը խմբագրվել է ներկայացված կարծիքներին համապատասխան: |
| 8. | ՀՀ արտակարգ իրավիճակների նախարար01/01.1/5453-2019 առ 2019-07-22 | Առաջարկություններ և առարկություններ չկան |  |  |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ԷԿՈՆՈՄԻԿԱՅԻ ՆԱԽԱՐԱՐ ՏԻԳՐԱՆ ԽԱՉԱՏՐՅԱՆ